WINTER-LIG | SARIE
WINTER-LIG	deur admin
WINTER-LIGMet glase en plastiek-vorms kan jy die mooiste kerse maak – en dis makliker as wat jy dink.
APAPIER-KANDELARE BenodigdhedeA4-velle handgemaakte papier; els of skerp spyker; skerp skêrtjie; klein glas-kershouers.
Maak só• Druk 'n eenvoudige gaatjiespatroon op die velpapier of knip klein V-vorms (wat jy effens oopvou) ingelyke rye.• Vou die papier in silindervorm en plak vas.• Plaas oor die kershouertjies.Wenk: Laat sny glassirkels van sowat 12 cm in deursnee, plak glasklonte vir "voetjies" vas en plaas jou papierkandelare hierop.
BSILINDERVORMIGE KERSE OP MOSAÏEKHOUER
BenodigdhedePVC-pype van verskillende diktes en lengtes; kerswas; kerspit; ou kastrol of metaalketel; sosatiestokkie.
Maak só• Seël die pyp aan een kant met 'n konfytbotteldeksel en wondergom.• Maak 'n klein gaatjie in die middel van die deksel vir die kerspit.• Jy giet die kers dus onderstebo en sal 'n netjiese plat bokant hê wanneer jy dit ontvorm.• Ryg die kerspit deur die gaatjie, draai die los punt om die sosatiestokkie en laat die stokkie in die middel oor die pyp rus. • Sorg dat die pit styf span en reg in die middel pas.• Laat die pyp stewig staan op 'n veilige plek waar dit ongestoord kan stol en afkoel.• Smelt die was oor lae hitte en laat dit afkoel tot die regte temperatuur.• Giet dit in die vorm en laat stol.• As daar holtes ontstaan, vul dit op wanneer die was afgekoel het.• Laat weer afkoel en maak wondergom
Benodigdhede Snoeitakkies van min of meer dieselfde lengte; plastiek-kabelbandjies (cable ties).
Maak só• Pak die takkies opmekaar in 'n vierkant-vorm en trek vas met die kabelbandjies.• Plaas nou weer 'n paar oor die hoeke en trek vas.• Gaan so voort tot jy die verlangde hoogte het.
BenodigdhedePapier-koekievorms of dik plastiek- of glasvorms; kolwyntjiepan.
Maak só• Plaas die papiervorm in die kolwyntjiepan en giet die was daarin.• Trek die kerspit deur die was en knip dit in kort lengtes.• Wanneer die was amper gestol is, druk die kerspit in die middel van die kersie in.
EKEËLVORMIGE, VIERKANTIGE EN SILINDERVORMIGE KERSE
Benodigdhede'n Dik keëlvormige plastiekglas (of enige ander interessante vorm); 'n stuk PVC-pyp; skuurpapier of draadborsel; 'n gekoopte vierkantige kersvorm.
Maak só• Maak 'n gaatjie in die onderpunt van die keël en giet die kers soos hierbo beskryf.• Maak die silindervormige kers soos beskryf, maar maak jou was warmer as 63 º C.• Sodra die kers ontvorm is, skuur dit met egalige hale met skuurpapier of 'n staalborsel om 'n grein-effek te kry.• Gebruik die gekoopte vorm volgens die vervaardiger se aanwysings.• Die keëlvormige en vierkantige kers se was is teen 'n laer temperatuur (sowat 63 º C) gegiet om so 'n effek te verkry.
FKERS IN 'N BOKS
BenodigdhedeStewige kartonboks; kerswas; kerspit; handgemaakte papier; kontakgom; sosatiestokkie; klein gewiggie, bv. 'n moertjie.
Maak só• Knoop die gewiggie aan 'n lengte kerspit. • Draai die ander los punt om die sosatiestokkie tot die regte lengte en laat dit in die middel van die boks hang sodat kerspit styf span.• Plaas die boks op 'n dik laag koerant. • Smelt die was soos hierbo beskryf, giet 'n lagie onderin die boks en laat stol sodat alle moontlike gaatjies verseël is. Dit hou ook die gewiggie en kerspit in posisie. • Giet tot bo en laat afkoel.• Trek die boks en deksel oor met die handgemaakte papier.• Maak 'n gaatjie in die middel van die deksel en druk 'n knoop met 'n steeltjie daardeur. • Steek 'n stukkie draad deur die knoop-steeltjie en buig toe.